CELEX: 32016R1158
Language: bg
Date: 2016-07-15 00:00:00
Title: Регламент (ЕС) 2016/1158 на Комисията от 15 юли 2016 година за изменение на Регламент (ЕС) № 452/2014 по отношение на заличаването на образци за издадените разрешения на оператори от трети страни и за свързаните спецификации (Текст от значение за ЕИП)

16.7.2016   
            
            
               BG
            
            
               Официален вестник на Европейския съюз
            
            
               L 192/21
            
         РЕГЛАМЕНТ (ЕС) 2016/1158 НА КОМИСИЯТА
   от 15 юли 2016 година
   за изменение на Регламент (ЕС) № 452/2014 по отношение на заличаването на образци за издадените разрешения на оператори от трети страни и за свързаните спецификации
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) № 1592/2002 и Директива 2004/36/ЕО (1), и по-специално член 9, параграф 4 от него,
   като има предвид, че:
   
               (1)
            
            
               Регламент (ЕС) № 452/2014 на Комисията (2) определя начина, по който операторите от трети страни на въздухоплавателните средства, посочени в член 4, параграф 1, буква г) от Регламент (ЕО) № 216/2008, участващи в операции на търговския въздушен транспорт в посока на, в границите на или извън територията, която е обект на разпоредбите на Договора, получават разрешение при спазване на приложимите стандарти на Международната организация за гражданско въздухоплаване (ИКАО). В допълнения I и II към приложение 2 („част ART“) към посочения регламент се съдържат образци на въпросното разрешение и спецификации, свързани с него.
            
         
               (2)
            
            
               Опитът по прилагането на Регламент (ЕС) № 452/2014 показа, че за своевременното съобразяване с често променящите се стандарти на ИКАО се налага редовно изменение на тези образци, което води до ненужна административна тежест. Изискването да се използват тези образци не е основателно, като се има предвид, че Европейската агенция за авиационна безопасност може сама да създава и актуализира необходимите образци и без това изискване. Ето защо това изискване и тези образци следва да бъдат заличени от Регламент (ЕС) № 452/2014.
            
         
               (3)
            
            
               Поради това Регламент (ЕС) № 452/2014 следва да бъде съответно изменен.
            
         
               (4)
            
            
               Мерките, предвидени в настоящия регламент, са в съответствие със становището на комитета, създаден съгласно член 65 от Регламент (ЕО) № 216/2008,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение 2 към Регламент (ЕС) № 452/2014 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 юли 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 79, 19.3.2008 г., стр. 1.
   
      (2)  Регламент (ЕС) № 452/2014 на Комисията от 29 април 2014 г. за определяне на технически изисквания и административни процедури във връзка с въздушните операции на оператори от трети държави в съответствие с Регламент (ЕО) № 216/2008 на Европейския парламент и на Съвета (ОВ L 133, 6.5.2014 г., стр. 12).
   
      ПРИЛОЖЕНИЕ
      Приложение 2 към Регламент (ЕС) № 452/2014 се изменя, както следва:
      
                  1)
               
               
                  В точка ART.210 буква а) се заменя със следното:
                  
                              „а)
                           
                           
                              Агенцията издава разрешение, включително свързаните спецификации, когато:
                              
                                          1)
                                       
                                       
                                          счита, че операторът от трета държава притежава валидно САО или еквивалентен документ и свързани спецификации на операциите, издадени от държавата на оператора;
                                       
                                    
                                          2)
                                       
                                       
                                          счита, че операторът от трета държава има разрешение от държавата на оператора да извършва операции в ЕС;
                                       
                                    
                                          3)
                                       
                                       
                                          счита, че операторът от трета държава е установил:
                                          
                                                      i)
                                                   
                                                   
                                                      съответствие с приложимите изисквания на част TCO;
                                                   
                                                
                                                      ii)
                                                   
                                                   
                                                      прозрачна, адекватна и навременна реакция в отговор на допълнителна оценка и/или одит на Агенцията, ако е приложимо; и
                                                   
                                                
                                                      iii)
                                                   
                                                   
                                                      своевременно и успешно приключване на коригиращите действия, предприети в отговор на установено несъответствие, ако има такова;
                                                   
                                                
                                    
                                          4)
                                       
                                       
                                          няма доказателства за големи недостатъци в способността на държавата на оператора или държавата на регистрация, според случая, да сертифицира и надзирава оператора и/или въздухоплавателното средство в съответствие с приложимите стандарти на ИКАО; и
                                       
                                    
                                          5)
                                       
                                       
                                          заявителят не е обект на оперативна забрана съгласно Регламент (ЕО) № 2111/2005.“
                                       
                                    
                        
            
                  2)
               
               
                  Допълнения I и II се заличават.